**เปรียบเทียบการศึกษาการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1**

**A Comparative Study of Internal Educational Quality Assurance of Kungbangkajao School Group Prapadaeng District under Samut Prakan Primary**

 **Educational Service Area Office 1**

**กิตติมา มาสงค์**

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาระดับการประกันคุณภาพการศึกษาภายในของโรงเรียน และ 2) เปรียบเทียบความคิดเห็นของบุคลากรเกี่ยวกับการประกันคุณภาพการศึกษาภายในของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 จำแนกตามวุฒิทางการศึกษาและประสบการณ์ทำงาน กลุ่มตัวอย่างที่ใช้ในการวิจัยครั้งนี้ ได้แก่ บุคลากร จำนวน 98 คน เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที และการวิเคราะห์ความแปรปรวนทางเดียว

ผลการวิจัยพบว่า

1) การประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวมอยู่ในระดับมาก เมื่อพิจารณาเป็นรายด้าน พบว่า ด้านการมีส่วนร่วมของบุคลากร มีค่าเฉลี่ยสูงสุด รองลงมา ได้แก่ ด้านการบริหารจัดการ และด้านการตรวจสอบและประเมินคุณภาพภายใน มีค่าเฉลี่ยต่ำสุด

2) บุคลากรที่มีวุฒิทางการศึกษาและประสบการณ์ทำงานต่างกันมีความคิดเห็นต่อการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวมและรายด้านไม่แตกต่างกันอย่างมีนัยสำคัญทางสถิติ

**คำสำคัญ** : การประกันคุณภาพการศึกษา

**ABSTRACT**

 The purposes of this research were to 1) study the level of school’s internal quality assurance 2) to compare the opinions of the personnel about the internal quality assurance of the Kungbangkajao School Group Prapadaeng District under Samut Prakan Primary Educational Service Area Office 1 on basis of educational qualification and working experience. The samples involved 98 of personnel from the Kungbangkajao School Group Prapadaeng District under the Samut Prakan Primary Educational Service Area Office 1. Data were collected using 5-point rating scale questionnaire and were statistically analyzed by percentage, mean, standard deviation, t-test, and One-way ANOVA.

The findings revealed as follows.

1) The Kungbangkajao School Group’s internal quality assurance was generally found at the high level. After item analysis, personnel’s involvement was rated at the highest mean followed by administration and checking and assessing the internal quality.

 2) Those who had different educational qualification and working experiences did not have different opinions about the internal quality assurance of the Kungbangkajao School Group at significance level.

**Keyword**: Educational Quality Assurance

**บทนำ**

 ปัจจุบันการพัฒนาคุณภาพการศึกษาจำเป็นอย่างยิ่งที่จะต้องบริหารการศึกษาในเชิงคุณภาพ โดยมีการประกันคุณภาพการศึกษาเป็นกลไกสำคัญที่จะส่งเสริมและผลักดัน ให้กระบวนการทำงานในทุกระดับและบุคลากรที่เกี่ยวข้องดำเนินไปอย่างสอดคล้องกันเป็นระบบ มุ่งไปในทิศทางที่ได้ร่วมกันกำหนดไว้เพื่อให้บรรลุเป้าหมายของการปฏิรูป การศึกษาอย่างมีประสิทธิภาพและเกิดประสิทธิผล ดังนั้นพระราชบัญญัติการศึกษาแห่งชาติ พุทธศักราช 2542 ได้ให้ความสำคัญในเรื่องการพัฒนาคุณภาพและมาตรฐานการศึกษา เพราะได้กำหนดสาระบัญญัติเรื่องการประกันคุณภาพการศึกษาไว้หมวดหนึ่งโดยเฉพาะ คือ ในหมวดที่ 6 ว่าด้วยมาตรฐานและการประกันคุณภาพการศึกษา เพื่อให้ผู้เกี่ยวข้อง ได้ตระหนักและดำเนินการในเรื่องนี้ได้อย่างครบถ้วนและถูกต้อง สาระบัญญัติในกฎหมาย ฉบับนี้ ปรากฏในมาตรา 47 ถึงมาตรา 51 (จำรัส นองมาก อ้างถึงใน คณะกรรมการดำเนินงานการวิจัย สาขาวิทยบริการเฉลิมพระเกียรติ จังหวัดตรัง. 2554)

ผู้วิจัยจึงให้ความสำคัญของการประกันคุณภาพการศึกษา ซึ่งเป็นกลไกในการพัฒนาคุณภาพการศึกษา ซึ่งเป็นกลไกในการพัฒนาคุณภาพการศึกษาของสถานศึกษา และสร้างความมั่นใจให้แก่ผู้เรียน ผู้ปกครอง ชุมชน สังคม ในการจัดการศึกษา จึงมีความสนใจที่จะศึกษาเรื่องการประกันคุณภาพการศึกษาภายในของกลุ่มโรงเรียนคุ้งบางกระเจ้า อำเภอพระประแดง สำนักงานเขตพื้นที่การศึกษาประถมศึกษาสมุทรปราการ เขต 1 ให้มีประสิทธิภาพและประสิทธิผลต่อไป

**วัตถุประสงค์การวิจัย**

1. เพื่อศึกษาสภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

2. เพื่อเปรียบเทียบความคิดเห็นของบุคลากรเกี่ยวกับการนำระบบบริหารคุณภาพ มาใช้ในการประกันคุณภาพการศึกษา

**ขอบเขตการวิจัย**

1. **ประชากรและกลุ่มตัวอย่าง** ประชากรที่ใช้ในการวิจัยครั้งนี้ ได้แก่ บุคลากรในโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในปีการศึกษา 2558 จำนวน 126 คน กำหนดขนาดกลุ่มตัวอย่างโดยใช้ตาราง Krejcie และ Morgan ได้จำนวน 98 คน ใช้วิธีการสุ่มอย่างง่าย (Simple random sampling)

 **2. ตัวแปรการวิจัย**  ตัวแปรต้น ได้แก่ สถานภาพผู้ตอบแบบสอบถาม จำแนกเป็นวุฒิทางการศึกษาและประสบการณ์การทำงาน และตัวแปรตาม ได้แก่ การประกันคุณภาพการศึกษาโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ประกอบด้วย 1. ด้านการบริหารจัดการ 2. ด้านการมีส่วนร่วมของบุคลากร และ 3. ด้านการตรวจสอบและการประเมินคุณภาพภายใน

**สมมุติฐานการวิจัย**

1. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 แตกต่างกัน

2. บุคลากรมีความคิดเห็นเกี่ยวกับการนำระบบบริหารคุณภาพมาใช้ในการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา

ประถมศึกษาสมุทรปราการ เขต 1 แตกต่างกันตามสถานภาพส่วนบุคคล

**ประโยชน์ที่ได้รับจาการวิจัย**

เพื่อทำให้ทราบสภาพการประกันคุณภาพการศึกษาภายในของกลุ่มโรงเรียนคุ้งบางกระเจ้า อำเภอพระประแดง สำนักงานเขตพื้นที่การศึกษาประถมศึกษาสมุทรปราการ เขต 1ว่าอยู่ในระดับใด และสามารถนำใช้ไปเป็นแนวทางในการพัฒนา ปรับปรุงแก้ไข ระบบการประกัน คุณภาพการศึกษาภายในต่อไป

**กรอบแนวคิดการวิจัย**

**ตัวแปรอิสระ ตัวแปรตาม**

**สถานภาพส่วนบุคคล**

วุฒิการศึกษา

ประสบการณ์

**การประกันคุณภาพการศึกษา**

1. ด้านการบริหารจัดการ

2. ด้านการมีส่วนร่วมของบุคลากร

3. ด้านการตรวจสอบและการประเมินคุณภาพภายใน

**แผนภาพที่ 1** กรอบแนวคิดการวิจัย

**วิธีดำเนินการวิจัย**

เครื่องมือที่ใช้ในการวิจัยครั้งนี้เป็นแบบสอบถามที่ผ่านการทดสอบหาค่าความเที่ยงตรงเชิงเนื้อหาโดยหาค่าดัชนีความสอดคล้อง (Index of item objective Congruence : IOC) และหาค่าความเชื่อมั่นโดยใช้สูตรสัมประสิทธิ์แอลฟ่าตามวิธีของครอนบาค (Conbach’s Alpha Coeefficient) ได้ค่าความเชื่อมั่นของแบบสอบถามเท่ากับ 0.974 โดยแบบสอบถามแบ่งออกเป็น 2 ตอน

 ตอนที่ 1 เป็นแบบสอบถามเกี่ยวกับสถานภาพส่วนบุคคลได้แก่ วุฒิการศึกษา และประสบการณ์ทำงาน

 ตอนที่ 2 เป็นแบบสอบถามข้อมูลเกี่ยวกับประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการเขต1 เป็นแบบมาตราส่วนประมาณค่า (Rating Scale) 5 ระดับ คือ ความพึงพอใจ มากที่สุด มาก ปานกลาง น้อย และน้อยที่สุด โดยมีเกณฑ์การให้คะแนนความพึงพอใจมากที่สุดไปหาน้อยที่สุด คือ 5, 4, 3, 2 และ 1

**การวิเคราะห์ข้อมูล**

 การวิเคราะห์ข้อมูลเกี่ยวกับการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ใช้โปรแกรมสำเร็จรูป มีขั้นตอนดังนี้

1. นำแบบสอบถามที่มีข้อความสมบูรณ์มาจัดระเบียบข้อมูลลงรหัส

2. วิเคราะห์สถานภาพส่วนบุคคล ได้แก่ วุฒิการศึกษา และ ประสบการณ์ทำงาน โดยใช้ความถี่ และร้อยละ

 3. วิเคราะห์การประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยหาค่าเฉลี่ย (Mean) และค่าส่วนเบี่ยงเบนมาตรฐาน (S.D.) เป็นรายข้อ รายด้าน และภาพรวม

 4. วิเคราะห์เปรียบเทียบการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1โดยจำแนกตามวุฒิการศึกษา วิเคราะห์โดยค่า t-test แบบ Independent

5. วิเคราะห์เปรียบเทียบมีการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยจำแนกตาม ประสบการณ์ทำงาน วิเคราะห์โดยค่า One-way analysis of variance ถ้าพบความแตกต่างอย่างมีนัยสำคัญทางสถิติที่ระดับ 0.5 จะทดสอบความแตกต่างรายคู่ด้วยวิธีเชฟเฟ่ (Scheffe’ Post hoc Comparison)

**ผลการวิจัย**

1. ผู้ตอบแบบสอบถามส่วนใหญ่มีวุฒิทางการศึกษาระดับปริญญาตรีและมีประสบการณ์การทำงานน้อยกว่า 5 ปี

 2. สภาพการประกันคุณภาพการศึกษาของ โรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ในภาพรวมอยู่ในระดับมาก เมื่อพิจารณาเป็นรายด้าน พบว่าทุกด้านอยู่ในระดับมาก โดยด้านที่มีค่าเฉลี่ยสูงสุด คือ ด้านการมีส่วนร่วมของบุคลากร รองลงมาคือ ด้านการบริหารจัดการ และด้านการตรวจสอบและประเมินคุณภาพภายใน ตามลำดับ

3. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ด้านการบริหารจัดการ ในภาพรวมอยู่ในระดับมาก เมื่อพิจารณาเป็นรายข้อ พบว่า ส่วนใหญ่อยู่ในระดับมาก โดยข้อที่มีค่าเฉลี่ยสูงสุด คือมีการพัฒนาศักยภาพของบุคลากรอย่างต่อเนื่อง รองลงมา คือ เชิญผู้เชี่ยวชาญทั้งภายในและภายนอกมาให้ความรู้แก่ บุคลากร ส่วนข้อที่มีค่าเฉลี่ยต่ำที่สุด คือปฏิบัติงานตามแผนการดำเนินงานครบทุกองค์ประกอบ

4. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ด้านการมีส่วนร่วมของบุคลากร ในภาพรวมอยู่ในระดับมาก เมื่อพิจารณาเป็นรายข้อ พบว่าส่วนใหญ่อยู่ในระดับมาก โดยข้อที่มีค่าเฉลี่ยสูงสุด คือส่งเสริมการมีส่วนร่วมของบุคลากรด้านต่าง ๆ รองลงมา คือ ร่วมแสดงความคิดเห็นข้อเสนอแนะต่าง ๆ ส่วนข้อที่มีค่าเฉลี่ยต่ำที่สุด ร่วมกำหนดข้อตกลงและข้อกำหนดต่างๆ ของหน่วยงาน

5. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ด้านการตรวจสอบและการประเมินคุณภาพภายใน ในภาพรวมอยู่ในระดับมาก เมื่อพิจารณาเป็นรายข้อ พบว่าส่วนใหญ่อยู่ในระดับมาก โดยข้อที่มีค่าเฉลี่ยสูงสุด คือ ผู้ประเมินมีความเข้าใจเกณฑ์และวิธีการตรวจที่เป็น มาตรฐานเดียวกัน รองลงมา คือ ผลการประเมินเป็นที่ยอมรับของโรงเรียน ส่วนข้อที่มีค่าเฉลี่ยต่ำที่สุด คือ จัดประชุมชี้แจงทำความเข้าใจเพื่อให้ทราบวัตถุประสงค์ และสร้างความคุ้นเคยระหว่างผู้ประเมินและบุคลากรในหน่วยงาน

6. บุคลากรที่มีวุฒิทางการศึกษาและประสบการณ์การทำงานต่างกันมีความคิดเห็นต่อการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ในภาพรวมและรายด้านไม่แตกต่างกันทางสถิติ ดังตารางที่ 1 นี้

**ตารางที่ 1** ผลการวิเคราะห์เปรียบเทียบความคิดเห็นฯ จำแนกตามวุฒิทางการศึกษาและประสบการณ์ทำงาน

|  |  |  |  |  |  |  |
| --- | --- | --- | --- | --- | --- | --- |
| ความคิดเห็นฯ | วุฒิทางการศึกษา | t | p | ประสบการณ์ทำงาน | F | p |
| ปริญญาตรี | สูงกว่าปริญญาตรี | น้อยกว่า 5 ปี | 5-10 ปี | มากกว่า 10 ปี |
|   | S.D. |   | S.D. |
| ด้านการบริหารจัดการ | 4.23 | .32 | 4.22 | .26 | .10 | .92 | 4.29 | 4.24 | 4.09 | 2.92 | .05 |
| ด้านการมีส่วนร่วมของบุคลากร | 4.32 | .61 | 4.31 | .48 | .07 | .94 | 4.39 | 4.33 | 4.15 | 1.21 | .30 |
| ด้านการตรวจสอบและการประเมินคุณภาพภายใน | 4.24 | .33 | 4.15 | .34 | .98 | .32 | 4.23 | 4.22 | 4.23 | 0.02 | .98 |
| เฉลี่ยรวม | 4.26 | .42 |  4.23 |  .36 | .53 | .59 | 4.30 | 4.26 | 4.16 | 2.38 | .09 |

**อภิปรายผลการวิจัย**

จากการวิจัยเรื่อง “การประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1” มีประเด็นสำคัญจะนำมาอภิปรายดังนี้

1. การประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1ในภาพรวมและรายด้านอยู่ในระดับมาก ด้านที่มีค่าเฉลี่ยของคะแนนสูงสุด คือ ด้านการมีส่วนร่วมของบุคลากร ทั้งนี้อาจเป็นเพราะบุคลากรเข้ามามีส่วนร่วมในการพัฒนาเพื่อแก้ไขปัญหา และนำมาซึ่งสภาพความเป็นอยู่ของบุคลากรให้ดีขึ้นซึ่งสอดคล้องกับแนวคิดของสันติชัย เอื้อจงประสิทธิ์ (2551) ที่ได้กล่าวถึงสาระสำคัญของการมีส่วนร่วมของบุคลากรว่าหมายถึง การเปิดโอกาสให้บุคลากรเข้ามามีส่วนร่วมในการคิดริเริ่มตัดสินใจในการปฏิบัติงานและการร่วมรับผิดชอบในเรื่องต่างๆ อันมีผลกระทบมาถึงตัวของบุคลากรเอง การที่จะสามารถทำให้บุคลากรเข้ามามีส่วนร่วมในการพัฒนาเพื่อแก้ไขปัญหา และนำมาซึ่งสภาพความเป็นอยู่ของบุคลากรให้ดีขึ้นนั้นผู้นำจะต้องยอมรับในปรัชญาการพัฒนาว่า มนุษย์ทุกคนมีความปรารถนาที่จะอยู่ร่วมกับผู้อื่นอย่างมีความสุขได้รับการปฏิบัติอย่างเป็นธรรม เป็นที่ยอมรับของผู้อื่นและพร้อมที่จะอุทิศตนเพื่อกิจกรรมของส่วนรวมในองค์กร

ส่วนด้านที่มีค่าเฉลี่ยของคะแนนต่ำที่สุด คือ ด้านการตรวจสอบและประเมินคุณภาพภายในทั้งนี้อาจเป็นเพราะผู้บริหาร ครู และบุคลากรที่เกี่ยวข้องกับโรงเรียนอาจจะขาดความรู้ความเข้าใจ ซึ่งสอดคล้องกับแนวคิดของประสิทธิ์ ชุมศรี (2555 : บทคัดย่อ) ได้กล่าวไว้ว่าการดำเนินงานประกันคุณภาพภายในสถานศึกษา สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 2 มีปัญหาในด้านผู้เรียนด้านการจัดกิจกรรมการเรียนการสอนและด้านการบริหารจัดการ โดยโรงเรียนต้องการคำแนะนำที่ชัดเจน และการกำกับดูแล ติดตามผลการปฏิบัติงานอย่างต่อเนื่องจากสำนักงานเขตพื้นที่การศึกษา ต้องการพัฒนาบุคลากรเพื่อให้มีความรู้ ความเข้าใจ ทักษะ และทัศนคติที่ดีต่อการพัฒนาระบบการประกันคุณภาพภายในสถานศึกษา และต้องการให้มีการประเมินผลจากสำนักงานเขตพื้นที่การศึกษาและมีการสะท้อนผลการประเมิน เพื่อการพัฒนาอย่างต่อเนื่อง

1. การประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ด้านการบริหารจัดการ ในภาพรวมอยู่ในระดับมากเมื่อพิจารณาเป็นรายข้อ พบว่าการพัฒนาศักยภาพของบุคลากรอย่างต่อเนื่อง และ เชิญผู้เชี่ยวชาญทั้งภายในและภายนอกมาให้ความรู้แก่ บุคลากร อยู่ในระดับมากที่สุด ส่วนข้อที่เหลืออยู่ในระดับมาก โดยข้อที่มีค่าเฉลี่ยของคะแนนสูงสุด คือ มีการพัฒนาศักยภาพของบุคลากรอย่างต่อเนื่อง ทั้งนี้อาจเป็นเพราะทางโรงเรียนให้ความสำคัญต่อการพัฒนา ซึ่งสอดคล้องกับแนวคิดของประสิทธิ์ ชุมศรี. (2555 : บทคัดย่อ) ได้กล่าวไว้ว่าการพัฒนาบุคลากรด้วยการเรียนรู้จากการปฏิบัติเพื่อการประกันคุณภาพภายในสถานศึกษาของสำนักงานเขตพื้นที่การศึกษาประถมศึกษาสุราษฎร์ธานี เขต 2 ครอบคลุมถึงหลักการ ประกอบด้วย การมีส่วนร่วม การสร้างเครือข่ายการทำงาน การพัฒนาต่อเนื่องการบูรณาการหลักการบริหารกิจการบ้านเมืองและสังคมที่ดี และการเป็นองค์กรแห่งการเรียนรู้กระบวนการประกอบด้วย การวางแผน การปฏิบัติจริง การตรวจสอบและประเมินความก้าวหน้า การปรับปรุงและต่อยอดสู่วิธีที่ดีที่สุด

ส่วนข้อที่มีค่าเฉลี่ยของคะแนนต่ำที่สุด คือ ปฏิบัติงานตามแผนการดำเนินงานครบทุกองค์ประกอบ ทั้งนี้อาจเป็นเพราะบุคลากรไม่แน่ใจว่าการปฏิบัติงานของตนสอดคล้องกับการประกันคุณภาพการศึกษาของโรงเรียน ซึ่งสอดคล้องกับงานวิจัยของบุณยาพร ฉิมพลอย และ ธิดาพร โตสติ (อ้างถึงใน งานประกันคุณภาพการศึกษา สถาบันภาษา มหาวิทยาลัยธรรมศาสตร์, 2556 : 26 ) ได้กล่าวไว้ว่าปัญหาการดำเนินงานประกันคุณภาพการศึกษาของมหาวิทยาลัยกรุงเทพ เกิดจาก 1) บุคลากรไม่มีเวลา ในการดำเนินงานประกันคุณภาพการศึกษาเนื่องจากมีภาระงานประจำมาก 2) บุคลากรไม่ได้รับโอกาสในการเข้าร่วมประชุม/อบรมด้านการประกันคุณภาพการศึกษาจากหน่วยงานภายนอก 3) มหาวิทยาลัยไม่มีการจัดให้บุคลากรไปศึกษาดูงานเรื่องการประกันคุณภาพจากสถาบัน/มหาวิทยาลัยอื่น 4) บุคลากรไม่แน่ใจว่าการปฏิบัติงานของตนสอดคล้องกับการประกันคุณภาพการศึกษาของมหาวิทยาลัย 5) บุคลากรไม่มีการแลกเปลี่ยนความคิดเห็นด้านการประกันคุณภาพการศึกษากับคณะกรรมการประกันคุณภาพระดับสถาบันและระดับหน่วยงาน 6) หน่วยงานไม่มีตัวอย่างการดำเนินงานประกันคุณภาพการศึกษาจากมหาวิทยาลัยที่ประสบความสำเร็จ 7) บุคลากรไม่ได้รับโอกาสในการเข้าร่วมประชุม/อบรมด้านการประกันคุณภาพการศึกษาของมหาวิทยาลัย 8) บุคลากรมีความเข้าใจในระบบการประกันคุณภาพการศึกษาไม่ตรงกัน

1. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ด้านการมีส่วนร่วมของบุคลากร ในภาพรวมอยู่ในระดับมาก เมื่อพิจารณาเป็นรายข้อ พบว่าทุกข้ออยู่ในระดับมาก ข้อที่มีค่าเฉลี่ยของคะแนนสูงสุด ส่งเสริมการมีส่วนร่วมของบุคลากรด้านต่าง ๆ ทั้งนี้อาจเป็นเพราะงานที่ประสบผลสำเร็จส่วนใหญ่ มักเกิดจากการมีส่วนร่วมของบุคลากรซึ่งสอดคล้องกับงานวิจัยของประพันธ์พงศ์ ชิณพงษ์ (2551 : บทคัดย่อ) ได้ให้ความหมายของการมีส่วนร่วมไว้ว่า การมีส่วนร่วมเป็นผลมาจากการเห็นพ้องต้องกันในเรื่องของความต้องการและทิศทางการเปลี่ยนแปลง ความเห็นพ้องต้องกันนั้นจะมีมากพอจนเกิดความคิดริเริ่มโครงการเพื่อการปฏิบัติการ กล่าวคือ ต้องเป็นการเห็นพ้องต้องกันของคนส่วนใหญ่ที่จะเข้าร่วมปฏิบัติการนั้น และเหตุผลที่คนมาร่วมปฏิบัติการได้จะต้องตระหนักว่าการปฏิบัติการทั้งหมดโดยกลุ่ม หรือในนามของกลุ่มหรือกระทำการผ่านองค์กร ดังนั้นองค์กรจะต้องเป็นเสมือนตัวที่ทำให้การปฏิบัติการบรรลุถึงความเปลี่ยนแปลงที่ต้องการ

ส่วนข้อที่มีค่าเฉลี่ยของคะแนนต่ำที่สุดคือ เป็นคณะกรรมการดำเนินงานด้านต่างๆ ทั้งนี้อาจเป็นเพราะผู้บริหารมีการมอบหมายงานด้านต่างๆ ให้กับบุคลากรและทำให้บุคลากรเกิดความกังวลไม่กล้าปฏิบัติหน้าที่เพราะกลัวเกิดความผิดพลาด ดังนั้น ผู้บริหารควรเปิดโอกาสให้บุคลากรในด้านต่างๆอย่างเหมาะสม ซึ่งสอดคล้องกับแนวคิดของสันติชัย เอื้อจงประสิทธิ์ (2551) ได้กล่าวถึงสาระสำคัญของการมีส่วนร่วมของบุคลากรว่าหมายถึง การเปิดโอกาสให้บุคลากรเข้ามามีส่วนร่วมในการคิดริเริ่มตัดสินใจในการปฏิบัติงานและการร่วมรับผิดชอบในเรื่องต่างๆ อันมีผลกระทบมาถึงตัวของบุคลากรเอง การที่จะสามารถทำให้บุคลากรเข้ามามีส่วนร่วมในการพัฒนาเพื่อแก้ไขปัญหา และนำมาซึ่งสภาพความเป็นอยู่ของบุคลากรให้ดีขึ้นนั้นผู้นำจะต้องยอมรับในปรัชญาการพัฒนาว่า มนุษย์ทุกคนมีความปรารถนาที่จะอยู่ร่วมกับผู้อื่นอย่างมีความสุขได้รับการปฏิบัติอย่างเป็นธรรม เป็นที่ยอมรับของผู้อื่นและพร้อมที่จะอุทิศตนเพื่อกิจกรรมของส่วนรวมในองค์กร

1. สภาพการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษา ประถมศึกษาสมุทรปราการ เขต 1 ด้านการตรวจสอบและการประเมินคุณภาพภายใน ในภาพรวมอยู่ในระดับมาก เมื่อพิจารณาเป็นรายข้อ พบว่าส่วนใหญ่อยู่ในระดับมาก ข้อที่มีค่าเฉลี่ยของคะแนนสูงสุดคือ ผู้ประเมินมีความเข้าใจเกณฑ์และวิธีการตรวจที่เป็นมาตรฐานเดียวกัน ทั้งนี้อาจเป็นเพราะผู้บริหารใช้คณะกรรมการประเมินคุณภาพภายในควรเป็นชุดเดิมเพื่อความต่อเนื่องและความเป็นมาตรฐานเดียวกัน ซึ่งสอดคล้องกับงานวิจัยของประสิทธิ์ ชุมศรี. (2555 : บทคัดย่อ) ได้กล่าวไว้ว่าบุคลากรที่ทำหน้าที่นิเทศ ติดตาม และประเมินผลการพัฒนาระบบการประกันคุณภาพภายในสถานศึกษา มีความรู้ ความเข้าใจ ทักษะ และทัศนคติที่ดีต่อการพัฒนาระบบการประกันคุณภาพภายในสถานศึกษา ผู้วิจัยจึงนำรูปแบบมาใช้ในโรงเรียนที่เป็นกลุ่มตัวอย่าง จำนวน 57โรงเรียนผลการใช้รูปแบบ พบว่า สถานศึกษาที่เป็นกลุ่มตัวอย่างมีผลการประเมินคุณภาพภายในสถานศึกษา หลังการใช้รูปแบบ มีค่าคะแนนสูงกว่าก่อนใช้ อย่างมีนัยสำคัญทางสถิติ ที่ระดับ .05 และมีผลสัมฤทธิ์ทางการเรียน หลังการใช้รูปแบบ สูงขึ้นกว่าก่อนใช้ อย่างมีนัยสำคัญทางสถิติที่ระดับ.05 และผู้บริหารสถานศึกษามีความพึงพอใจต่อการปฏิบัติหน้าที่ของบุคลากรที่ทำหน้าทีนิเทศ ติดตามตรวจสอบ และประเมิน อยู่ในระดับ มากที่สุด

ส่วนข้อที่มีค่าเฉลี่ยของคะแนนต่ำที่สุด คือ จัดประชุมชี้แจงทำความเข้าใจเพื่อให้ทราบวัตถุประสงค์ และสร้างความคุ้นเคยระหว่างผู้ประเมินและบุคลากรในหน่วยงาน ทั้งนี้อาจเป็นเพราะขาดการสร้างความตระหนัก/ชี้แจงเหตุผลให้บุคลากรเห็นความสำคัญของการประกันคุณภาพการศึกษา ดังนั้นผู้บริหารควรให้ความสำคัญของการประกันคุณภาพมิใช่มองว่าเป็นภาระและโรงเรียนควรมีมาตรฐานกลาง เพื่อให้โรงเรียนดำเนินไปอย่างมีประสิทธิภาพและบรรลุเป้าหมายที่วางไว้ เพื่อซึ่งสอดคล้องกับงานวิจัยของบุณยาพร ฉิมพลอย และ ธิดาพร โตสติ (อ้างถึงใน งานประกันคุณภาพการศึกษาสถาบันภาษา มหาวิทยาลัยธรรมศาสตร์, 2556 : 26 ) ได้ศึกษาสภาพปัญหาการดำเนินงานประกันคุณภาพการศึกษา ควรให้ความสำคัญกับสายวิชาการมากกว่าสายสนับสนุนวิชาการ คณะกรรมการประกันคุณภาพการศึกษาของหน่วยงานไม่มีความเข้าใจ ในมาตรฐานของคณะกรรมการประกันคุณภาพการศึกษาระดับสถาบัน เนื่องจากกำหนดขอบข่ายมาตรฐานกว้างจนไม่สามารถปฏิบัติ ได้ถูกต้อง รูปแบบและการปฏิบัติในการดำเนินงานประกันคุณภาพการศึกษายังไม่ลงตัว และการดำเนินงานประกันคุณภาพการศึกษามักจะทำเป็นช่วงๆ (เทศกาล )มากกว่าพัฒนางานอย่างต่อเนื่อง

 5. บุคลากรที่มีวุฒิการศึกษาและประสบการณ์ทำงานต่างกันความคิดเห็นต่อการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1ในภาพรวมและรายด้านไม่แตกต่างกันทางสถิติทั้งนี้อาจเป็นเพราะบุคลากรที่มีวุฒิการศึกษาและประสบการณ์ทำงานต่างกัน มีความรู้ความเข้าใจเกี่ยวกับการประกันคุณภาพการศึกษาของโรงเรียนและที่สำคัญบุคลากรมีส่วนร่วมพัฒนาศักยภาพของบุคลากรอย่างต่อเนื่อง จึงทำให้ความคิดเห็นต่อการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1ทั้งภาพรวมและรายด้านไม่แตกต่างกันทางสถิติ ซึ่งสอดคล้องกับงานวิจัยของ คณะกรรมการดำเนินงานการวิจัย สาขาวิทยบริการเฉลิมพระเกียรติ จังหวัดตรัง (2554) บุคลากรมีความคิดเห็นเกี่ยวกับการประกันคุณภาพการศึกษาภายใน มหาวิทยาลัยรามคำแหง สาขาวิทยบริการเฉลิมพระเกียรติ จังหวัดตรัง โดยรวมอยู่ในระดับมาก และเมื่อพิจารณาแต่ละด้าน พบว่า ด้านการมีส่วนร่วมของบุคลากรมีระดับมาก รองลงมาคือ ด้านการตรวจสอบและประเมินคุณภาพภายใน และ ด้านการบริหารจัดการ

**ข้อเสนอแนะเพื่อการนำผลการวิจัยไปใช้**

 ผลจากการศึกษาการประกันคุณภาพการศึกษาของโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1สามารถนำผลการวิจัยไปใช้ดังนี้

 1. ด้านการบริหารจัดการ ปฏิบัติงานตามแผนการดำเนินงานครบทุกองค์ประกอบ เนื่องบุคลากรไม่มีเวลา ในการดำเนินงานประกันคุณภาพการศึกษาเนื่องจากมีภาระงานประจำมาก ไม่ได้รับโอกาสในการเข้าร่วมประชุม/อบรมด้านการประกันคุณภาพการศึกษาจากหน่วยงานภายนอก จึงทำให้ไม่แน่ใจว่าการปฏิบัติงานของตนสอดคล้องกับการประกันคุณภาพการศึกษาของโรงเรียน ดังนั้น ผู้บริหารควรมีการสร้างความตระหนัก/ชี้แจงเหตุผลให้บุคลากรเห็นความสำคัญของการประกันคุณภาพการศึกษาเพื่อนำไปปรับปรุงแก้ไขให้การจัดการศึกษามีประสิทธิภาพมากขึ้น

 2. ด้านการมีส่วนร่วมของบุคลากร เป็นคณะกรรมการดำเนินงานด้านต่างๆ ผู้บริหารควรการเปิดโอกาสให้บุคลากรเข้ามามีส่วนร่วมในการคิดริเริ่มตัดสินใจในการปฏิบัติงานและการร่วมรับผิดชอบในเรื่องต่างๆ อันมีผลกระทบมาถึงตัวของบุคลากรเอง การที่จะสามารถทำให้บุคลากรเข้ามามีส่วนร่วมในการพัฒนาเพื่อแก้ไขปัญหา และนำมาซึ่งสภาพความเป็นอยู่ของบุคลากรให้ดีขึ้น

3. ด้านการตรวจสอบและประเมินคุณภาพภายใน จัดประชุมชี้แจงทำความเข้าใจเพื่อให้ทราบวัตถุประสงค์ และสร้างความคุ้นเคยระหว่างผู้ประเมินและบุคลากรในหน่วยงานผู้บริหารควรให้ความสำคัญของการประกันคุณภาพมิใช่มองว่าเป็นภาระและโรงเรียนควรมีมาตรฐานกลาง เพื่อให้โรงเรียนดำเนินไปอย่างมีประสิทธิภาพและบรรลุเป้าหมายที่วางไว้

**ข้อเสนอแนะสำหรับการวิจัยครั้งต่อไป**

1. การศึกษาวิจัยครั้งนี้ศึกษาเฉพาะบุคลากรภายในโรงเรียนกลุ่มคุ้งบางกระเจ้า อำเภอพระประแดง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ดังนั้น ควรมีการศึกษาวิจัยกับบุคลากร สังกัดสำนักงานเขตพื้นที่การศึกษาประถมศึกษาสมุทรปราการทุก ๆ เขตด้วย
2. ควรมีการศึกษาค้นคว้าตัวแปรอื่น ๆ ที่เป็นปัจจัยส่งผลให้บุคลากรมีเจตคติ ต่อการประกันคุณภาพการศึกษานอกเหนือจาก วุฒิการศึกษา ประสบการณ์การทำงาน เป็นต้น

**เอกสารอ้างอิง**

คณะกรรมการดำเนินงานการวิจัย , สาขาวิทยบริการเฉลิมพระเกียรติ จังหวัดตรัง. (2554). **การประกันคุณภาพการศึกษาภายในมหาวิทยาลัยรามคำแหง สาขาวิทยบริการเฉลิมพระเกียรติ จังหวัดตรัง**. งานวิจัย. มหาวิทยาลัยรามคำแหง สาขาวิทยบริการเฉลิมพระเกียรติ จังหวัดตรัง.

งานประกันคุณภาพการศึกษา สถาบันภาษามหาวิทยาลัยธรรมศาสตร์. 2556**. ความคิดเห็นของบุคลากร สถาบันภาษามหาวทยาลัยธรรมศาสตร์ต่อการประกันคุณภาพ.** รายงานวิจัย. กรุงเทพฯ :สถาบันภาษามหาวิทยาลัยธรรมศาสตร์.

ประพันธ์พงศ์ ชิณพงษ์. 2551**. อุตสาหกรรมการท่องเที่ยว.** ปทุมธานี : มหาวิทยาลัยราชภัฏวไลยอลงกรณ์ในพระบรมราชูปถัมภ์.

ประสิทธิ์ ชุมศรี. 2555. **การประเมินสมรรถนะที่เอื้อต่อการปฏิบัติงานของผู้บริหารสถานศึกษาขั้นพื้นฐาน สำนักงานเขตพื้นที่การศึกษาประถมศึกษาสุราษฎร์ธานี เขต 2**. วิจัยสำนักงานเขตพื้นที่การศึกษาประถมศึกษาสุราษฎร์ธานี เขต 2.

สันติชัย เอื้อจงประสิทธิ์. (2551)**. การวิเคราะห์ปัจจัยทางจิตสังคมที่สัมพันธ์กับจิตสำนึกทางปัญญาและคุณภาพชีวิต**. รายงานวิจัย. กรุงเทพฯ : สถาบันวิจัยพฤติกรรมศาสตร์ มหาวิทยาลัยศรีนครินทรวิโรฒ.